**Ordensreglar Samnanger ungdomsskule,**

**vedtatt i SU-møte onsdag 14.05.2025**

Som elev har du plikt til å arbeide for eit trygt, godt og inkluderande skulemiljø som fremjar helse, trivsel og læring.

Det betyr at du skal vise god orden.

Du skal:

* møte presist på skulen og til undervisning
* passe på eigne ting og rydde opp etter deg
* respektere andre sine ting
* ta vare på skulen sin eigedom og utstyr
* ha med nødvendig utstyr
* møte førebudd til opplæringa
* gjere skulearbeidet til rett tid og innanfor fristar sette av lærar/skule
* følgje kommunen sine og skulen sine reglar for bruk av digitalt utstyr og program


**Åtferdsreglar Samnanger ungdomsskule**

Som elev har du plikt til å arbeide for eit trygt, godt og inkluderande skulemiljø som fremjar helse, trivsel og læring.

Det betyr òg at du skal vise god åtferd.

Det vil seie å:

* snakke fint om, til og med andre. Dette gjeld både fysisk og digitalt
* behandle medelevar, tilsette og andre du møter i skuledagen med respekt. Dette gjeld både fysisk og digitalt. Vise nettvett.
* følgje beskjedar frå dei tilsette på skulen
* visa respekt for undervisninga og bidra til arbeidsro i timane
* ta godt vare på skulen sin eigedom og andre sine eigedelar
* berre ta eller dele bilete, film eller lydopptak når du har fått lov til det

Skulen aksepterer ikkje at du:

* Mobbar, plagar, trakasserer eller på andre måtar krenkjer andre
* utøver eller trugar med fysisk vald
* bannar eller bruker grovt språk
* forlet skulen og skulen sitt område utan å ha lov til det
* juksar eller forsøker å jukse på prøver eller andre vurderingssituasjonar
* har med, bruker eller er påverka av alkohol, narkotika eller andre rusmiddel
* røyker eller bruker tobakk/snus/e-sigarettar
* tar med søtsaker, brus og energidrikk.
* har med og/eller bruker farlege gjenstandar

**Tiltak som kan brukast som reaksjon ved brot på ordensreglementet**

* beskjed til, eller rettleiing av, eleven
* samtale med eleven og/eller foreldra
* merknad
* skriftleg varsel om fare for nedsetjing i orden og/eller åtferd til eleven
* nedsetjing av karakter i orden og/eller åtferd
* krav om å utføre oppgåver før eller etter skuletid for å rette opp skadar eleven er ansvarleg for
* restriksjonar på eleven sin bruk av skulen sitt utstyr eller kor fritt eleven kan bevege seg på skulen sitt område
* bortvising frå opplæringsøkta
* bortvising for resten av dagen. Eleven kan bli bortvist i inntil tre skuledagar.
* mellombels eller permanent skulebyte

Du pliktar å følgje reaksjonen skulen har vedteke. Dersom du ikkje følgjer opp, kan skulen gi nye reaksjonar.

Dersom du gjer ei alvorleg, straffbar handling, kan du òg bli meldt til politiet.